范正獻書畢帖贊
作者：岳珂
朝代：宋

paragraphs: 士之以道義相從，豈計其功，而况乎公。
當其任紬繹唐事之寄，所以極簡編之從容。
亦既上成書于邇英，而公猶得以三百年之鑑，信其遺風。
則是一紀之淹，乃所以就百世之功。
石渠蘭臺，片言帝聰，考槃弗爲，皦然初終，尤以見公之于元豐。
蓋盡其魏闕之心，而裕陵之于溫國，未嘗不知其畎畝之忠也。
此帖之存，公心天通。
詆斥之誣，吁嗟麟窮。